kalixlouiis/myanmar-wikipedia-corpus huggingface dataset:
The "USGS Earthquake Magnitude Policy" for reporting earthquake magnitudes to the public as formulated by the USGS Earthquake Magnitude Working Group was implemented January 18, 2002, and posted at https://earthquake.usgs.gov/aboutus/docs/020204mag_policy.php. It has since been removed; a copy is archived at the Wayback Machine, and the essential part can be found here.(သို့သော်လည်း သတင်းအဖွဲ့အစည်းအချို့က ၎င်းကို ရစ်ခ်တာစကေးအဖြစ် မှားယွင်းဖေါ်ပြတတ်သေးသည်။
) မျက်နှာပြင်-လှိုင်းပမာဏ စကေး . See especially figure 1-10. လည်ကိန်းပမာဏနှင့် စွမ်းအင်ပမာဏ စကေး သောမတ်စ် ဟင့်ခ်စ် (Thomas C. Hanks) and ဟိရိုအို ကနမိုရိ (Hiroo Kanamori)တို့မှ တီထွင်ခဲ့ပြီး၊ Mw သို့မဟုတ် Mw ဟုလည်းဖေါ်ပြကြသည်။
ကိုးကား ကဏ္ဍ:ငလျင် စကေး ကဏ္ဍ:စွမ်းအင်။
ရစ်ခ်တာ ပမာဏ စကေး(, ဂျာမန် အသံထွက်အားဖြင့် ရစ်ရှ်တာ စကေး) သို့မဟုတ် ဂူတဲန်ဘက်ရ်ဂ်-ရစ်ခ်တာ စကေး()သည် ငလျင်၏ ပြင်းအား ပမာဏကို တိုင်းတာသော စကေးဖြစ်ပြီး ၁၉၃၅ ခုနှစ်တွင် ချားလ်စ် ရစ်ခ်တာက ၎င်း၏ စာတမ်း၌ "ပမာဏ စကေး"() အမည်ဖြင့် ပထမဆုံး တီထွင်ခဲ့သည်။
. ရစ်ခ်တာ စကေးသည် နောက်ပိုင်းတွင် တိုးတက်လာခဲ့ပြီး "ဒေသန္တရ ပမာဏ စကေး"()၊ အတိုကောက်အားဖြင့် ML သို့မဟုတ် ML ဟူ၍ ခေါ်တွင်ခဲ့သည်။
မူလ ရစ်ခ်တာ စကေး၏ ချို့ယွင်းချက်များစွာကြောင့် ငလျင်ဆိုင်ရာ အေဂျင်စီ အများစုသည် ယခုအခါ ငလျင်၏ ပမာဏကို ဖော်ပြရာ၌ မိုးမင့် စကေး(Mw )ကဲ့သို့ အလားတူ ငလျင် စကေးများကို အသုံးပြုနေကြသော်လည်း သတင်း မီဒီယာ အများအပြားသည် ယခုအချိန်ထိ အခြား စကေးများပေါ်တွင် တိုင်းတာသည့် ငလျင် ပြင်းအားများကို "ရစ်ခ်ျတာ စကေး"ဟုပင် ခေါ်ဆိုနေကြဆဲ ဖြစ်သည်။
ငလျင် စကေး အားလုံးသည် မူလ ရစ်ခ်တာ စကေး၏ လော့ဂရစ်သမ် စကေး နည်းအတိုင်းသာ လိုက်နာကြ၍. အခြား ငလျင် စကေးတွင် ပြင်းအား ၆ သည် မူလ ရစ်ခ်တာ (ဒေသန္တရဆိုင်ရာ) ပြင်းအား ၆ နှင့် တူညီသည်။
, figure 2. ငလျင်တိုင်းတွင် ကွဲပြားမှုများစွာ ရှိကြ၍ ရစ်ခ်တာ စကေးတွင် လော့ဂရစ်သမ် စကေးကို အသုံးပြုရခြင်း အကြောင်းသည် လူ့အဖွဲ့အစည်းအတွင်း ပြင်းအားကို နားလည်လွယ်စေရန်အတွက် ဖြစ်ကြောင်း နားလည်ရမည် ဖြစ်သည်။
ပြင်ပ လင့်ခ်များ Seismic Monitor – IRIS Consortium USGS Earthquake Magnitude Policy (implemented on January 18, 2002) – USGS Perspective: a graphical comparison of earthquake energy release – Pacific Tsunami Warning Center ကိုးကား ကဏ္ဍ:ငလျင် စကေး ကဏ္ဍ:၁၉၃၅ သိပ္ပံ။
ချားလ်စ် ဖရန်စစ္စ ရစ်ခ်တာ(, ၁၉၀၀ ပြည့်နှစ် ဧပြီလ ၂၆ ရက် ~ ၁၉၈၅ ခုနှစ် စက်တင်ဘာလ ၃၀ ရက်)သည် အမေရိကန်လူမျိုး ငလျင်ဗေဒ ပညာရှင် ဖြစ်သည်။
စတန်းဖို့ဒ် တက္ကသိုလ်တွင် ပညာသင်ယူခဲ့သည်။
၁၉၂၇ ခုနှစ်တွင် ကယ်လီဖိုးနီးယား တက္ကသိုလ် ငလျင် သုတေသနဌာန၌ သုတေသနပြုခဲ့ပြီး ၁၉၃၇ ခုနှစ်မှ ၁၉၇၀ ပြည့်နှစ်ထိ ထို တက္ကသိုလ်တွင် ပါမောက္ခအဖြစ် ထမ်းဆောင်ခဲ့သည်။
ကမ္ဘာ မြေမျက်နှာပြင်ပေါ်ရှိ တုန်ခါမှုများကို အလိုအလျောက် မှတ်တမ်းတင်နိုင်သော ရစ်ခ်တာ စကေးကို တီထွင်ခဲ့သူ ဖြစ်သည်။
ကိုးကား ကဏ္ဍ:ငလျင်ဗေဒပညာရှင်များ။
၂၀၂၅ တောင်ကိုးရီးယား တောမီးသည် ၂၀၂၅ ခုနှစ် မတ်လ ကိုရီးယားသမ္မတနိုင်ငံ ယောင်နမ်ဒေသနှင့် ချုံးချောင်းဒေသ၊ ဟိုနမ် ဒေသများတွင် ဖြစ်ပွားခဲ့သော တောမီးကို ရည်ညွှန်းသည်။
၂၀၂၅ ခုနှစ် မတ်လ တောင်ကိုရီးယား၌ ဖြစ်ပွားခဲ့သော တောမီးသည် သမိုင်းတစ်လျှောက် အကြီးမားဆုံး တောမီးဖြစ်ပြီး ပျက်စီးဆုံးရှုံးမှုအများဆုံး တောမီးဟူ၍ ဆန်းစစ်ကြသည်။
ပုံမှန်ထက် ပိုပူပြီး ခြောက်သွေ့သော ပတ်ဝန်းကျင်တွင် မီးကဲ့သို့သော လူမှ တိုက်ရိုက် လောင်ကျွမ်းခြင်းကြောင့် ဖြစ်ပေါ်လာပြီး ပြင်းထန်သော လေပြင်းတိုက်ခတ်မှုကြောင့် ငြှိမ်းသတ်ရန် ခက်ခဲ၍ အကြီးအမား ပျံ့နှံ့သွားခြင်း ဖြစ်သည်။
ကဏ္ဍ:၂၀၂၅ တောင်ကိုရီးယား။
၁၉၆၈ အီလီနွိုင်း ငလျင် တွင် တွေ့ရသည့် ငလျင်ပြင်းအားညီမြေပုံ (Isoseismal map)။
မြေထုအမျိုးအစားနှင့် မြေပြင်အခြေအနေ ကွဲပြားခြားနားမှုများကြောင့် မညီမညာ ပုံမှန်မဟုတ်သော မြေပြင်တုန်ခါခြင်း ပျံ့နှံ့မှုပုံစံကို ဖြစ်ပေါ်လာစေသည်။
ငလျင်ပြင်းအားညီမျဉ်းတစ်ခုစီသည် မာကယ်လီ စကေးအသစ်အရ တန်ဖိုးတစ်ခုစီ ရှိကြသည်။
သို့သော် ငလျင်ပမာဏစကေးတစ်ခုဖြစ်သော ရစ်ခ်တာစကေးအရမူ ၅.၃ ဟု တန်ဖိုးတစ်ခုသာ သတ်မှတ်ထားသည်။
ငလျင် ပြင်းအား စကေးများ (seismic intensity scales)ဆိုသည်မှာ သတ်မှတ်နေရာတစ်ခုတွင် ငလျင်ကြောင့် ဖြစ်ပေါ်လာသော မြေကြီးတုန်လှုပ်ခြင်း၏ ပြင်းထန်မှုကို အမျိုးအစားခွဲသည့် စကေးများကို ဆိုလိုသည်။
၎င်းစကေးများသည် ငလျင် ပမာဏ စကေးများ(seismic magnitude scales)ဟုခေါ်သည့် ငလျင်တစ်ခု၏ အင်အားစုစုပေါင်း သို့မဟုတ် အရွယ်အစား ပမာဏ ကို ဖော်ပြရန်အတွက် အသုံးပြုကြသော စကေးများနှင့် မတူပါ။
(ဥပမာအားဖြင့်၊ ငလျင် ပမာဏ စကေးတစ်ခုတွင် ၃.၀ ဟု ဖေါ်ပြသော ငလျင်တစ်ခုမှ သတ်မှတ်နေရာတစ်ခုတွင် သိသာထင်ရှားသော သတိထားမိနိုင်သည့် မြေပြင်လှုပ်ရှားမှု မဖြစ်စေခဲ့လျှင် ၎င်းနေရာ၏ ငလျင်ပြင်းအားစကေးတွင် ၁.၀ ဟုသာ ဖေါ်ပြပေလိမ့်မည်။
) ထိုကြောင့်လည်း ငလျင်တစ်ခုတည်း၌ပင် ပြင်းအား စကေးသည် နေရာကိုလိုက်၍ မတူညီခြင်း ဖြစ်နိုင်သည်။
ငလျင် ပြင်းအား စကေးများသည် သတိပြုမိသော တုန်ခါမှု၏ သက်ရောက်မှုများအပေါ် အခြေခံထားသည်။
၎င်းသက်ရောက်မှုဆိုသည်မှာ လူ သို့မဟုတ် တိရစ္ဆာန်များ အထိတ်တလန့်ဖြစ်ရသည့် အတိုင်းအတာတို့အားလည်းကောင်း၊ ကွဲပြားခြားနားသော အဆောက်အအုံ အမျိုးမျိုး သို့မဟုတ် သဘာဝအသွင်အပြင်အမျိုးမျိုးတို့ ပျက်စီးဆုံးရှုံးမှု၏ အတိုင်းအတာနှင့် ပြင်းထန်မှုတို့အားလည်းကောင်း ဆိုလိုခြင်း ဖြစ်သည်။
ဒေသအလိုက် အသုံးပြုသော စကေးများ နိုင်ငံ/ဒေသ အသုံးပြုသော ငလျင် ပြင်းအား စကေး တရုတ် ငလျင်ပြင်းအား စကေး သို့မဟုတ် လယဲ့ဒု စကေး (GB/T 17742–1999) ဥရောပ ငလျင်ပြင်းအား စကေး (European Macroseismic Scale) (EMS-98) မာကယ်လီ စကေးအသစ် (MM) Medvedev–Sponheuer–Karnik scale မာကယ်လီ စကေးအသစ် (MM) Medvedev–Sponheuer–Karnik scale (MSK-64) JMA Seismic Intensity Scale Medvedev–Sponheuer–Karnik scale (MSK-64) PHIVOLCS earthquake intensity scale (PEIS) Medvedev–Sponheuer–Karnik scale (MSK-64) Central Weather Administration seismic intensity scale မာကယ်လီ စကေးအသစ် (MM) ကိုးကား ကဏ္ဍ:ငလျင်ဗေဒ။
ထားထက်ထက်သည် ၂၀၁၃ ခုနှစ် ထိုင်းနိုင်ငံ၌ ကျင်းပသော Miss Grand International အလှမယ်ပြိုင်ပွဲတွင် မြန်မာနိုင်ငံကိုယ်စားပြု ဝင်ရောက်ယှဉ်ပြိုင်ခဲ့သည့် မြန်မာမင်းသမီးတစ်ဦးဖြစ်သည်။
ထိုင်းနိုင်ငံ ဘန်ကောက်မြို့တွင် ကျင်းပသည့် Miss Grand International 2013 အလှမယ်ပြိုင်ပွဲတွင် Miss Popular Award ကို ရရှိခဲ့သည်။
ငယ်ဘ၀နှင့် ပညာရေး ထားထက်ထက်ကို ၁၉၈၉ ခုနှစ် ဒီဇင်ဘာလ ၁၉ ရက်နေ့တွင် ကလေးမြို့၌ မွေးဖွားခဲ့သည်။
မွေးချင်းလေးယောက်တွင် အငယ်ဆုံးဖြစ်သည်။
အလှမယ်လောက ထိုင်းနိုင်ငံ၌ကျင်းပသော Miss Grand International 2013 မှာ မြန်မာနိုင်ငံကိုယ်စားပြု သွားရောက်ယှဉ်ပြိုင်ခဲ့သည်။
ပြိုင်ပွဲဝင် အယောက် ၈၀ ယှဉ်ပြိုင်ခဲ့ရာ ထိပ်ဆုံး ၂၀ စာရင်းဝင်ခဲ့ပြီး Miss Popular ဆုကိုလည်း ရရှိခဲ့သည်။
အသက်မွေးဝမ်းကြောင်း ထားထက်ထက်သည် Miss Grand International 2013 တွင် ပါဝင်ယှဉ်ပြိုင်ပြီးနောက် ၂၀၁၄ ခုနှစ်တွင် သရုပ်ဆောင်လောကကို စတင်ဝင်ရောက်ခဲ့သည်။
သူမ၏ ပွဲဦးထွက်သည် မြန်မာရုပ်ရှင် လူကြမ်းတစ်ယောက်ရဲ့ ဒိုင်ယာရီတွင် လူမင်း နှင့် ယုန်လေး တို့ နှင့်အတူ အဓိကနေရာမှ ပါဝင်ခဲ့သည်။
သားညီ မှ ဒါရိုက်တာအဖြစ်ရိုက်ကူးထားပြီး ၂၀၁၈ ခုနှစ် ဩဂုတ်လ ၁၇ ရက်နေ့တွင် မြန်မာရုပ်ရှင်ရုံများတွင် ရုံတင်ပြသခဲ့သည်။
သို့သော်လည်း ၂၀၂၁ ခုနှစ် ဖေဖော်ဝါရီလ ၁ ရက်နေ့တွင် အာဏာသိမ်းမှု ကြောင့် ရန်ကုန်မှ ထွက်ပြေးလာကာ ၂၀၂၁ ခုနှစ် ဧပြီလနှောင်းပိုင်းတွင် စစ်သင်တန်းများ စတင်ရန် ကရင်အမျိုးသားကာကွယ်ရေးအဖွဲ့(KNDO) တို့ ပူးပေါင်း၍ စစ်ရေးလေ့ကျင့်မှု စတင်ခဲ့သည်။
နောက်ပိုင်းတွင် မြန်မာနိုင်ငံ နယ်စပ်ဒေသရှိ တိုင်းရင်းသား လက်နက်ကိုင်များ နှင့် ပူးပေါင်းကာ တိုင်းပြည်၏ စစ်ခေါင်းဆောင်များကို လက်နက်ကိုင် တိုက်ခိုက်ခဲ့သည်။
ပါဝင်ခဲ့သည့် ဇာတ်ကားများ လူကြမ်းတစ်ယောက်ရဲ့ ဒိုင်ယာရီ (၂၀၁၈) Special Force ၂၅% အယူတော်မင်္ဂလာ ကိုးကား ကဏ္ဍ:မြန်မာ အလှမယ်များ ကဏ္ဍ:၁၉၈၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး သရုပ်ဆောင်များ ကဏ္ဍ:Miss Grand Myanmar အနိုင်ရရှိသူများ။
ကျော်ကျော်ဗိုလ် (၁၇ ဧပြီ ၁၉၇၈ ဖွား) သည် မြန်မာနိုင်ငံသား မြန်မာ့ရုပ်ရှင်ထူးချွန်ဆုရ ရုပ်ရှင်သရုပ်ဆောင် နှင့် ဇာတ်မင်း သား တစ်ဦးဖြစ်သည်။
အဆိုတော်တစ်ဦး အဖြစ်လည်း အသက်မွေးခဲ့သည်။
ငယ်ဘဝ ဇာတ်သဘင်မျိုးရိုးမှ ဆင်းသက်လာသူတစ်ဦး ဖြစ်ပြီး ဇာတ်သဘင်သမိုင်း၏ အထင်ကရကပုဂ္ဂိုလ် အလင်္ကာကျော်စွာ ရွှေမန်းတင်မောင် ၏ မြေးဖြစ်သည်။
သူ၏ ဖခင်မှာ မင်းသားဦးဝင်းဗိုလ် ဖြစ်ပြီး မိခင်မှာ ဒေါ်ခင်သန်းမြင့် ဖြစ်သည်။
သူသည် တက္ကသိုလ်ဝင်တန်းစာမေးပွဲ အောင်မြင်ပြီးချိန်နောက်ပိုင်း မစ္စတာဂစ်တာကဖေး တွင် တေးသီချင်းဆိုသည့် အလုပ်ကို လေးနှစ်ကြာလုပ်ကိုင်ခဲ့သည်။
ယင်းနောက် ဖခင်ဖြစ်သူ ဦးဝင်းဗိုလ် နှင့် ဦးလေးဖြစ်သူ ဦးချမ်းသာတို့၏ ဇာတ်သဘင်တို့တွင် ပါဝင်ကပြသည်။
ပြဇာတ်များဘက်တွင် အောင်မြင်ခဲ့သည်။
နောက်ပိုင်းတွင် ဇာတ်သဘင်လောကမှနေ၍ သရုပ်ဆောင်ဘက်သို့ ကူးပြောင်းသည်။
ရုပ်ရှင်သရုပ်ဆောင်ဘဝ မင်းဗီဒီယိုထုတ်လုပ်ရေးက ခေါင်းဆောင်မင်းသားအဖြစ် စတင်တင်မြှောက်ရိုက်ကူးမှုများမှတဆင့် သူသည် ရုပ်ရှင်နှင့် ဗီဒီယိုလောကတွင် နေရာတစ်ခုရလာခဲ့သည်။
ပင်ပျိုမှတ်စု၊ ခဏခဏမပြောရဘူး၊ ရွှေနားတော်သွင်း ချစ်ခြင်းစကား စသည့် ဇာတ်ကားတို့မှာ အောင်မြင်မှုရခဲ့ပြီး ဇာတ်ဟန်ပန်အမူအယာပျောက်သည့် သရုပ်ဆောင်တစ်ဦးအဖြစ် ပရိသတ်က လက်ခံခဲ့သည်။
၂၀၁၈ ခုနှစ်အတွက်ပေးအပ်ခဲ့သည့် မြန်မာ့ရုပ်ရှင်ထူးချွန်ဆုပေးပွဲတွင် မုန်းစွဲ ရုပ်ရှင်ဇာတ်ကားဖြင့် အကောင်းဆုံးအမျိုးသားဇာတ်ပို့ဆုကို ရရှိခဲ့သည်။
လူရွှင်တော်ဘဝ ဒါရိုက်တာ အကယ်ဒမီ မောင်မျိုးမင်း (ရင်တွင်းဖြစ်)၏ ဦးဆောင်မှုဖြင့် သရုပ်ဆောင် မင်းမော်ကွန်း၊ နေတိုး၊ ထွန်းထွန်း၊ ရဲလေးတို့ပါဝင်သည့် နှင်းဆီအငြိမ့်အဖွဲ့တွင် သူသည် လူရွှင်တော်အဖြစ် အတွဲညီညီပါဝင်ခဲ့သည်။
သမီး တစ်ဦးရှိသည်။
ဇနီးဖြစ်သူမှာ ဖက်ရှင်ဒီဇိုင်နာတစ်ဦး ဖြစ်သည်။
မြန်မာနတ်များကိုခွဲခြားရာ၌ အတွင်း၃၇မင်း၊အပြင်၃၇မင်း၊အဝန်း၃၇မင်း (ခေါ်) အရံ၃၇မင်း၊မဟာအာဋာနဋိယသုတ်တော်လာ နတ်စစ်သူကြီး၃၇ပါး၊ကျောက်တွင်းနတ်များ၊ထီးစောင့်နတ်များ၊ရွှေတိုက်စာရင်းဝင်နတ်များဟူ၍ အမျိုးမျိုးခွဲခြားသတ်မှတ်ကြသည်။
တရုတ်၃၇မင်းဟူ၍လည်းရှိသေး၏။
ဤစာရင်း၌မဟာအာဋာနဋိယသုတ်တော်လာ နတ်စစ်သူကြီး၇ပါး၊အတွင်း၃၇မင်း၊အပြင်၃၇မင်း၊အဝန်း၃၇မင်းတည်းဟူ​သည့် နတ်ပေါင်း၁၄၈ပါး၌မပါဝင်သောနတ်များကိုထည့်သွင်းထားပါသည်။
ဖထီး ကရင်အမိုး (လက်ထဲ၌ သပွတ်သီးကိုင်ထားသည်) ကဝေသာရဘိုးတော်ကြီး ကသည်းမယ်တော်၄ပါး ကူနီဒေဝီ (မင်းလှစည်သူ၏ မိဖုရားကြီး၊ကိုးမြို့ရှင်၏ မိခင်) ကိုးမြို့ရှင် ကိုးသန်းရှင် ကိုးသိန်းရှင် ကန္နီမြင်းဖြူရှင် ခေါကတော် ခွန်ချို (ကိုးမြို့ရှင်နှင့်ပုလဲယဉ်၏ မွေးစားသား) ခွန်သာ (ကိုးမြို့ရှင်နှင့်ပုလဲယဉ်၏ မွေးစားသား) ဂူတော်ရှင်မ ဂိဇ္ဈကုဋ်အရှင်ကြီး (ကျောက်တွင်းနတ်) စကားကတော် စောမွန်လှ စောဥမ္မာ (အကောက်တောင်) စိန်ညောင်ပင်ဘိုးဘိုးကြီး (ရွှေပြည်သာမြို့) စမ်းမောင်နှမ (အလုံဒီပါတောရ) ဆူးလေဘိုးဘိုးကြီး ဆောကတော် တကောင်းဘိုးဘိုးကြီး တလိုင်းဘိုးကြီးဘွားကြီး တလိုင်းမယ်တော် (ပဲခူးမယ်တော် မဟုတ်၊မဟာဆေးဝင်္ကဘာဘုရား၌ ရှိသည်) တံတားဦးမြင်းဖြူရှင် တက်သိမ်းအမေနီ တောင်တော်သခင်မ မမယ်ဥ နဂါးတစ်ထောင်မယ်တော် နှဲကတော် နှောကတော် နှောဘိုးတော်ကြီး (နှောနတ်ကြီး၊ယင်းမာပင်ခရိုင်) ပုလဲယဉ် (ကိုးမြို့ရှင်၏ နှမ) ပဲခူးမယ်တော် (နံကရိုင်းမယ်တော်) ပေါက်ကတော် ဒေါ်ဆိပ် ပုန်းမကြည်ရှင်မ (ပုဗ္ဗကြယ်နတ်) ပျဉ်ထောင်ကတော် ပြာပုံတော်ရှင်မ မယ်ဖြူ ပြေလည်ပြင်မောင်နှမ ဖိုးဦးတောင်ပိုင် (ပြည်မြို့) ဖိုလ်ဝင်းတောင်ရှင်မ ဖျာလိပ်နတ် မအာင်ဖြူ ဗိဿနိုးနတ်သမီး (မဟာမြိုင်နတ်သမီး၊ပန်ထွာဘုရင်မ) ဗောင်းဆောင်းကတော် ဗျဂ္ဃရှင်မ ဘိုးဘိုးနီ (ကျိုက်ထီးရိုး) ဘိုးသော့မင်း (ကျောက်တွင်းနတ်) ဗိုလ်တစ်ထောင်ဘိုးဘိုးကြီး (ဗိုလ်တစ်ထောင်စေတီတော်) ဘိုးဘိုးကြီး (ကျောက်တွင်းနတ်) ဘိုးမင်းကြီး (ကျောက်တွင်းနတ်) မကြာဥ (ကလေးနတ်) မငွေတောင် မစိမ်းကား (ကဝ​မြို့၊ကျိုက်မတ်ကော်စေတီတော်) မဏိကုဏ္ဍလသိုက်ချုပ်ဘိုးတော် (ဒေးစွန်ပါတောင်) မနန်းရှင် (မြင်းခြံမြို့၊နဘူးအိုင်ရွာ) မနှင်းချို (ဖိုလ်ဝန်းတောင် ဥစ္စာစောင့်) မနှင်းဆီ (ဝါပခြင်းနတ်) မမြစိမ်း (ပန်းတောင်းမြို့၊ရွှေဘုံသာမုနိစေတီတော်) မသလဲကျော် (ကလေးနတ်) မသဲညှာ မဟာဘောဂဘိုးဘိုးကြီး (ရွှေမော်ဓောစေတီတော်) မိကျောင်းမောင်နှမ မင်္ဂလာဒုံဘိုးဘိုးကြီး မိုင်းနင်းရှင်မ မိတ္ထီလာကန်စောင့်ညီအစ်မ၇ဖော် မန်ကျည်းကန်ဘွားအေကြီး (မြင်းခြံမြို့၊နဘူးအိုင်ရွာ) မန္တလေးဘိုးဘိုးကြီး (မန္တလေးတောင်) မယ်ဖြူ (ရေငံပိုင်ဦးရှင်ကြီး၏ အမေ) မြနန်းနွယ် (ဗိုလ်တစ်ထောင်စေတီတော်) မြစ်တူးမြင်းဖြူရှင် မှော်ဘီဘိုးဘိုးကြီး (ဥသျှစ်ပင်စွန်းနတ်ကြီး) ယမားမြင်းဖြူရှင် ယောကတော် ယက္ခညီနောင်၂ပါး (သင်္ဃန်းကျွန်းမြို့၊ကျိုက္ကစံစေတီတော်) ရေငံပိုင် ဦးရှင်ကြီး ရေယာဉ်ကတော် (အနောက်မယ်တော်) ရန်ကုန်ဘိုးဘိုးကြီး ရှင်စောပု ရှမ်းတလိုင်းဘိုးတော် ရှမ်းတလိုင်းဘွားတော် ရှမ်းဘိုးတော်ကြီး ရွှေကရင်မောင်နှမ ရွှေကိုင်ချောင်းဆုံအရှင်ကြီး (ကျောက်တွင်းနတ်) ရွှေကိုင်းကတော် ရွှေကျွန်းပင်မောင်နှမ ရွှေညောင်ပင်ဘိုးဘိုးကြီး (ထောက်ကြံ့မြို့) ရွှေတိဂုံဘိုးဘိုးကြီး (ရွှေတိဂုံစေတီတော်) ရွှေပြည့်ရှင်မြင်းဖြူရှင် ရွှေဖရုံမယ် ရွှေဘုန်းပွင့်ဘိုးဘိုးကြီး ရွှေဝက်လှကတော် (သုံးမြို့ရှင်၏ နှမ) ရွှေသော့ကိုင်သခင်မ (ကျောက်တွင်းနတ်) လီဆန်းမိခင် (တရုတ်ရိုးရာနတ်) လေးကျွန်းမောင်မောင် (ကိုဒွေးလေး) လယ်တီရုက္ခစိုးဘိုးဘိုးကြီး သီတာမောင်နှမ သူရဿတီဒေဝီမယ်တော် သဲသဲကလေး (ပုလဲယဉ်၏ သမီး) သင်္ဃန်းကျွန်းဘိုးဘိုးကြီး (ကျိုက္ကစံဘိုးဘိုကြီး) (ကျိုက္ကစံစေတီတော်) သန္တာမကြီး (မသန္တာ) (မြင်းခြံမြို့၊နဘူးအိုင်ရွာ) သန်လျင်မင်းတရားကြီးနတ် သုံးမြို့ရှင် သုဿာန်စောင့် မဖဲဝါ အမေဂျမ်း (ဖွားချမ်းသာ) အမေနီ (အောက်လမ်းပညာရပ်များကိုချုပ်ကိုင်ထားသူ) အလုံဘိုးဘိုးကြီး (ရန်မျိုးအောင်ဘိုးဘိုးကြီး) (အလုံမြို့) အကောက်တောင်မောင်နှမ။
သဇင်နွယ်ဝင်း(၁၅ စက်တင်ဘာလ ၁၉၈၉) တွင် မွေးဖွားသည် မြန်မာ့ ရုပ်မြင်သံကြား အစီအစဉ် တင်ဆက်သူ ၊ အစီအစဉ် တင်ဆက်သူ ၊ MC နှင့် မင်းသမီး ဖြစ်သည်။
သူမသည် ထင်ရှားသော MRTV-4 တီဗီအစီအစဉ်များ တွင် ပါဝင်တင်ဆက်ပေးသော ခေတ်သစ်ပျိုမေ နှင့် MasterChef Myanmar တို့တွင် လူသိများသည်။
ငယ်ဘ၀နှင့်ပညာရေး သဇင်နွယ်ဝင်းကို ၁၉၈၉ ခုနှစ် စက်တင်ဘာလ ၁၅ ရက်နေ့တွင် ရန်ကုန်မြို့၌ မွေးဖွားခဲ့သည်။
အမှတ် (၄) တာမွေ အခြေခံပညာ အထက်တန်းကျောင်းတွင် အထက်တန်းကျောင်းတက်ခဲ့သည်။
သူမသည် ရန်ကုန်နိုင်ငံခြားဘာသာတက္ကသိုလ်မှ အင်္ဂလိပ်စာဒီပလိုမာဘွဲ့ရခဲ့ပြီး ၂၀၀၉ ခုနှစ်တွင် ဒဂုံတက္ကသိုလ်မှ BA (English) ဘွဲ့ရရှိခဲ့သည်။
အသက်မွေးဝမ်းကြောင်း ၂၀၁၁ ခုနှစ်တွင် Forever Group မှ MRTV-4 နှင့် Channel 7 တို့အတွက် ပါဝင်ယှဉ်ပြိုင်သူ ၃၀၀၀ နီးပါးထဲမှ တီဗီတင်ဆက်သူအဖြစ် ရွေးချယ်ခံခဲ့ရသည်။
သူမ၏ ပထမဆုံး တီဗွီအစီအစဉ်မှာ Gita Lay Nyin ဖြစ်သည်။
ထို့နောက် MRTV-4 ၏ နံနက်ခင်းသတင်းအစီအစဉ် တွင် တင်ဆက်ခဲ့သည်။
၂၀၁၂ ခုနှစ်ကတည်းက သူမသည် ထူးထူးခြားခြား Talk Show အစီအစဉ်တွင် ပါဝင်ခဲ့ပြီး ခေတ်ကာလသစ်တွင် မိန်းကလေးများ ဟု အမည်ပေးထားသော ခေတ်သစ်ပျိုမေ အစီအစဉ်သည် လှပပြီး ထက်မြက်သော အမျိုးသမီးများနှင့် ကျွမ်းကျင်ပညာရှင်များနှင့် ကျော်ကြားသူများနှင့် မကြာခဏ ပြုလုပ်လေ့ရှိသည်။
သူမသည် ၂၀၁၇ ခုနှစ်တွင် ကျင်းပသော ၂၀၁၇ ခုနှစ် မြန်မာ့ အကယ်ဒမီ ဆုပေးပွဲ အခမ်းအနား ကို အစီအစဉ်တင်ဆက်သူအဖြစ် လက်ခံကျင်းပခဲ့ပါသည်။
၂၀၁၄ ခုနှစ်မှ ၂၀၁၈ ခုနှစ်အထိ Miss World Myanmar 2018 ကို အစီအစဉ်တင်ဆက်သူအ‌ေနဖြင့်ကျင်းပခဲ့သည်မှာ 5 နှစ်ရှိပြီဖြစ်သည်။
၂၀၁၉ ခုနှစ်တွင် သူမအား MasterChef Myanmar တွင် လက်ခံကျင်းပရန် ရွေးချယ်ခံခဲ့ရပြီး Dancing with the Stars Myanmar season-1 ပါဝင်ယှဉ် ပြိုင်သူအဖြစ် ပါဝင်ခဲ့သည်။
သူမသည် လက်ရှိတွင် Let's Go and Eat , No Challenge No Change , Make Me Beautiful , Forever Group Myanmar Countdown နှင့် Channel 7 ၏ Beauty Studio အပါအဝင် MRTV-4 တီဗီအစီအစဉ် များစွာတွင် တင်ဆက်နေပါသည်။
သဇင်နွယ်ဝင်းသည် MPT ၊ Yo Yar Hin Noodle ၊ Happy Coffee ၊ Ready Sardine စသည့် တီဗီကြော်ငြာများစွာတွင် ပါဝင်သရုပ်ဆောင်ခဲ့သည်။
သူမသည် 2017 ခုနှစ်မှ 2018 ခုနှစ်အထိ Yo Yar Hin Noodle အတွက် Brand Ambassador အဖြစ် လုပ်ကိုင်ခဲ့ပြီး ၂၀၂၀ ခုနှစ်တွင် Escape ဇာတ်ကားတွင် မင်းဖုန်းမြတ်၊ တေဇာကျော်၊ မှူးသီဟသူနှင့် စုမွန်တို့က ဒါရိုက်တာ ဟိန်းကိုကိုတို့နှင့်အတူ ပွဲဦးထွက်သရုပ်ဆောင်ခဲ့သည်။
ကိုးကားချက် ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ ကဏ္ဍ:၂၁ ရာစု သရုပ်ဆောင်များ။
ဘလင်စီယာဂါ (, ၊ ,) သည် ပါရီမြို့အခြေစိုက် စပိန်ဇိမ်ခံဖက်ရှင်လုပ်ငန်းဖြစ်သည်။
၎င်းသည် ရယ်ဒီမိတ် အဝတ်အထည်များ၊ ဖိနပ်များ၊ လက်ကိုင်အိတ်များနှင့် ဆက်စပ်ပစ္စည်းများ ဒီဇိုင်းရေးဆွဲ၍ ထုတ်လုပ်ရောင်းချခြင်းလုပ်ကိုင်လျှက်ရှိပြီး ရေမွှေးများအတွက် Coty ကုမ္ပဏီသို့ ၎င်း၏အမှတ်တံဆိပ်နှင့် ထုတ်လုပ်ခွင့်လိုင်စင်ထုတ်ပေးထားသည်ဟု သိရသည်။
ဘလင်စီယာဂါသည် Kering လုပ်ငန်းစုကြီးမှ ပိုင်ဆိုင်သော ဇိမ်ခံအမှတ်တံဆိပ်များထဲမှ တစ်ခုလည်းဖြစ်သည်။
၎င်းသည် မူလက စပိန်အမှတ်တံဆိပ်တစ်ခုဖြစ်ပြီး စပိန်လူမျိုး အထက်တန်းလွှာ အဝတ်အထည် ဖန်တီးချုပ်လုပ်သူ Cristóbal Balenciaga ဆိုသူမှ ၁၉၁၉ ခုနှစ်တွင် စပိန်နိုင်ငံ၊ ဆန်ဆီဘက်စတီးယန်းမြို့ (San Sebastián) ၌ စတင်တည်ထောင်ခဲ့သည်။
ရှင်းလင်ချက် မှတ်စုများ ကိုးကား ပြင်ပလင့်များ တရားဝင် ဝဘ်ဆိုက် Paris Fashion Show 2007: Balenciaga Catwalk ခရစ္စတိုဘယ် ဘလင်စီယာဂါပြတိုက်၊ စပိန် Professor Aiko Beall of Otis College of Art and Design on Balenciaga Balenciaga – brand and company profile at Fashion Model Directory ကဏ္ဍ:တန်ဖိုးကြီး ဖက်ရှင် အမှတ်တံဆိပ်များ ကဏ္ဍ:ဖက်ရှင် အသုံးအဆောင် အမှတ်တံဆိပ်များ ကဏ္ဍ:ပြင်သစ် အမှတ်တံဆိပ်များ ကဏ္ဍ:အဝတ်အစား ကုမ္ပဏီများ ကဏ္ဍ:ဒီဇိုင်း ကုမ္ပဏီများ ကဏ္ဍ:ပြင်သစ်နိုင်ငံ၏ ကုမ္ပဏီများ ကဏ္ဍ:ဖိနပ် ကုမ္ပဏီများ ကဏ္ဍ:ပါရီမြို့အခြေစိုက် အဝတ်အစား ကုမ္ပဏီများ။
ရှေ့ပြေးငလျင် () ဆိုသည်မှာ ကြီးမားသော ငလျင်လှုပ်ခတ်မှု မတိုင်မီ ဖြစ်ပေါ်လေ့ရှိသည့် ငလျင်ဖြစ်ပြီး၊ ၎င်း ပင်မငလျင်ဖြစ်ပေါ်သည့် အချိန်နှင့်နေရာ နှစ်ခုလုံးနှင့် ဆက်စပ်ပြီး "ရှေ့ပြေး"ဖြစ်ပေါ်မှုကို ညွှန်းဆိုနိုင်သည်။
မြေငလျင်တစ်ခုကို ရှေ့ပြေးငလျင်၊ ပင်မငလျင် သို့မဟုတ် နောက်ဆက်တွဲငလျင်အဖြစ် သတ်မှတ်ခြင်းမှာ ၎င်းငလျင်ဖြစ်စဉ်တစ်ခုလုံး လုံးဝဖြစ်ပျက်ပြီးမှသာ ဆုံးဖြတ်နိုင်သည်။
ကိုးကား ကဏ္ဍ:ငလျင် အမျိုးအစားများ ကဏ္ဍ:ငလျင်ဗေဒ။
ငလျင်ဗေဒတွင်၊ နောက်ဆက်တွဲငလျင် ()တစ်ခုသည် ပင်မငလျင်နှင့် တူညီသောဧရိယာတွင် ၎င်းပင်မငလျင်၏ နောက်တွင်ဖြစ်လေ့ရှိသော ၎င်းပင်မငလျင်ထက် သေးငယ်သောငလျင်တစ်ခုကို ဆိုလိုသည်။
အိုမိုရီနိယာမ နောက်ဆက်တွဲငလျင်၏ ကြိမ်နှုန်း(frequency)သည် အကြမ်းဖျင်းအားဖြင့် ပင်မငလျင်လှုပ်ခတ်ပြီးနောက် ကြာသည့်အချိန်နှင့် ပြောင်းပြန်အချိုးကျပြီး လျော့နည်းသွားလေ့ရှိသည်။
၎င်းလက်တွေ့မျက်မြင်ကို အခြေခံသော ဆက်နွယ်မှုကို ၁၈၉၄-ခုနှစ်တွင် ဖူဆာကီချီ အိုမိုရီ (Fusakichi Omori) မှပထမဆုံးဖော်ပြခဲ့ပြီး အိုမိုရီနိယာမ (Omori's law) ဟုလူသိများသည်။
၎င်းနိယာမကို ဤညီမျှခြင်းတွင် k နှင့် c မှာ ကိန်းသေဖြစ်ပြီး၊ ငလျင်ဖြစ်စဉ်အပေါ်လိုက်၍ ပြောင်းလဲသည်။
သက်စံအန်ဒါဆန် (;၂၃ မေ ၂၀၀၀ မွေးဖွား) သည် မြန်မာ-ဆွီဒင် အလှမယ်တစ်ဦးဖြစ်ပြီး Miss Universe Myanmar 2024 ဆုရှင် ဖြစ်သည်။
မက္ကဆီကို နိုင်ငံ၌ ကျင်းပသော Miss Universe 2024 တွင် ဝင်ရောက်ယှဉ်ပြိုင်ခဲ့သည်။
ဘ၀အစပိုင်း သက်စံသည် ဆွီဒင်နိုင်ငံ၊ Malmö တွင် ကြီးပြင်းခဲ့သည်။
သူမသည် ဒီဇိုင်နာတစ်ဦး ဖြစ်သည်။
ကိုးကားချက် ကဏ္ဍ:မြန်မာ အလှမယ်များ။
အိမ်မွေးတိရစ္ဆာန်များ၏လျှို့ဝှက်ချက် () သည် ၂၀၁၆ ခုနှစ်က ထုတ်လုပ်သော အမေရိကန် ကွန်ပြူတာ-အန်နီမေးရှင်းရုပ်ရှင်ဖြစ်သည်။
Illumination Entertainment မှ ထုတ်လုပ်ပြီး ဒါရိုက်တာ ခရစ် ရေနော့မှ ရိုက်ကူးခဲ့သည်။
၎င်း၏ နောက်ဆက်တွဲ ဒုတိယဇာတ်ကားဖြစ်သည့် အိမ်မွေးတိရစ္ဆာန်များ၏လျှို့ဝှက်ချက် ၂ ကို ၂၀၁၉ ခုနှစ်တွင် ထပ်မံရိုက်ကူးဖြန့်ချိခဲ့သည်။
သရုပ်ဆောင်များနှင့် ဇာတ်ကောင်များ မက်စ် (Max) အဖြစ် လူဝီ စီ. ကေ. Duke အဖြစ် Eric Stonestreet Snowball အဖြစ် ကီဗင် ဟာ့တ် ဂစ်ဂျစ် (Gidget) အဖြစ် ဂျန်နီ စလိတ်ထ် ကေတီ (Katie) အဖြစ် Ellie Kemper ခလိုအေး (Chloe) အဖြစ် Lake Bell Pops အဖြစ် ဒါနာ ကာဗေး ဘာဒီ (Buddy) အဖြစ် Hannibal Buress မယ်လ် (Mel) အဖြစ် Bobby Moynihan Sweetpea အဖြစ် Tara Strong အိုဇုန်း (Ozone) အဖြစ် စတိဗ် ကူဂန် တီဗာရီယက်စ် (Tiberius) အဖြစ် Albert Brooks နော်မန် (Norman) အဖြစ် ခရစ် ရေနော့ တာတူ (Tattoo) အဖြစ် မိုက်ကယ် ဘီတီ မာရီယာ (Maria) အဖြစ် စန်ဒရာ အီချီဗီရီယာ ဖာနန်ဒို (Fernando) အဖြစ် ဂျိမ်း ကာမီလ် မိုလီ (Molly) အဖြစ် ကီလီ ရေနော့ ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Rotten Tomatoes၇၀% (သုံးသပ်သူ ၉၄ ဦး)Metacritic၆၁/၁၀၀ (သုံးသပ်သူ ၁၉ ဦး)FilmAffinity၅.၇/၁၀ (သုံးသပ်သူ ၂၃.၀၄၃ ဦး)CineMagia၇.၆/၁၀PORT.hu၇.၈ဒေါ်ဘန်၇.၈/၁၀ (သုံးသပ်သူ ၃၁၆.၀၄၂ ဦး)အဒိုရိုစီနီမာ၄.၁/၅AlloCiné၃.၆/၅ ကိုးကား ပြင်ပလင့်ခ် ကဏ္ဍ:၂၀၁၆ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
၂၀၂၄ မေလ ၂၁ ရက်နေ့တွင် အာရက္ခတပ်တော် (AA) သည် မောင်တောမြို့နယ်တွင် ထိုးစစ် စတင်ခဲ့သည်။
ဤစစ်ဆင်ရေးသည် ခန့်မှန်းခြေအရ ခြောက်လကြာမြင့်ခဲ့ပြီး၊ နောက်ဆုံးတွင် ၂၀၂၄ ဒီဇင်ဘာ ၈ ရက်နေ့တွင် မြို့နယ်ကို သိမ်းပိုက်ရာတွင် အောင်မြင်ခဲ့သည်။
ထိုကြောင့် ဘင်္ဂလားဒေ့ရှ် နှင့် တိုင်းနယ်စပ် အလျား ၂၇၁ ကီလိုမီတာလုံး၌ အာရက္ခတပ်တော်က ထိန်းချုပ်မှု အပြည့်အဝ ရရှိလာခဲ့သည်။
နောက်ခံ မောင်တောမြို့နယ်သည် ရခိုင်ပြည်နယ်မြောက်ပိုင်းတွင် တည်ရှိပြီး ဘင်္ဂလားဒေ့ရှ်နိုင်ငံနှင့် နယ်နိမိတ်ချင်းထိစပ်နေသော အဓိကမြို့နယ်တစ်ခုဖြစ်ကာ ရိုဟင်ဂျာအသိုက်အဝန်းများ အများစုနေထိုင်သည်။
တိုက်ပွဲမဖြစ်ပွားမီက မြန်မာ့တပ်မတော်သည် မောင်တောတွင် နယ်ခြားစောင့်ရဲတပ်ဖွဲ့များမှ တဆင့် စခန်းငယ်များစွာကို ထိန်းချုပ်ထားခဲ့သည်။
အချိန်မှတ်တမ်း တိုက်ပွဲသည် အာရက္ခတပ်တော် မှ မောင်တောမြို့ကို ထိန်းချုပ်ရန် အကြီးစား ထိုးစစ်တစ်ရပ် စတင်ခဲ့သည့် ၂၀၂၄ ခုနှစ် မေလ ၂၁ ရက်နေ့တွင် စတင်ခဲ့သည်။
မောင်တောမြို့၏ နယ်နိမိတ်အနားရှိ နယ်ခြားစောင့်ရဲတပ်ဖွဲ့စခန်းနှစ်ခုဖြစ်သော လေးမိုင်ရွာရှိ တပ်ရင်း ၄ နှင့် မြို့သူကြီးရပ်ရှိ တပ်ရင်း ၅ တို့ကို တိုက်ပွဲများ ဦးတည်ခဲ့သည်။
AA တပ်သည် မောင်တောမြို့ကို အဖက်ဖက်မှ ဝန်းရံထိုးစစ်ဆင်ပြီး စစ်ကောင်စီတပ်များကို ကြိတ်အနယ်ဖြစ်စေခဲ့သည်။
ပထမနေ့တွင် အစိုးရ စစ်တပ်က မိုးမလင်းမီ ရွှေဗဟိုနှင် ဗောဓိကုန်းရွာများအပါအဝင် မောင်တော၏ အနီးနားရှိကျေးရွာများကို လေကြောင်းတိုက်ခိုက်မှုများ ပြုလုပ်ခဲ့ပြီး AA တပ်၏ လှုပ်ရှားမှုများကို တားဆီးရန် ကြိုးစားခဲ့သည်။
ထိုတိုက်ခိုက်မှုများကြောင့် ပြည်သူများသို့ထိခိုက်မှုရှိသော်လည်း အေအေတပ်၏ လှုပ်ရှားမှုများကို ရပ်တန့်စေနိုင်ခြင်း မရှိခဲ့ပါ။
ဇွန်လတွင် AA သည် တိုက်ပွဲများကို ပိုမိုအရှိန်မြင့်စွာ ပြုလုပ်ခဲ့ပြီး၊ မောင်တောရှိ ကျန်ရစ်သော ပြည်သူ ၂၀,၀၀၀ ကို ဇွန် ၁၆ ရက်နေ့ ည ၉ နာရီနောက်ဆုံးထားကာ ထွက်ခွာရန် သတိပေးခဲ့သည်။
စစ်ကောင်စီတပ်များသည် လမ်းမများ၊ အိမ်များတွင် အတားအဆီးများ၊ ကတုတ်ကျင်းများ ပြုလုပ်ပြင်ဆင်ထားခဲ့သည်။
ဇွန်လနှောင်းပိုင်းတွင် မြို့ပတ်လည်ရှိ စခန်းများအားလုံးကို အေအေက သိမ်းပိုက်နိုင်ခဲ့ပြီး မြို့အား သီးခြားဖြစ်စေခဲ့သည်။
ဩဂုတ်တွင် တိုက်ပွဲများ ပိုမိုပြင်းထန်လာခဲ့ပြီး ဩဂုတ် ၂၄ မှ ဩဂုတ် ၂၆ အထိ သုံးရက်ကြာ တိုက်ပွဲ အကြီးအကျယ် ဖြစ်ပွားခဲ့သည်။
အဆိုပါကာလအတွင်း စစ်ကောင်စီတပ်သား ၁၀၀ ကျော်သေဆုံးကာ ဒါဇင်ခန့် ဖမ်းဆီးခံခဲ့ရသည်။
ဖမ်းဆီးရမိသော လက်နက်များအသုံးပြုကာ လက်ကျန် စစ်စခန်းများကို အေအေက ဆက်လက် တိုက်ခိုက်ခဲ့သည်။
၅၅ ရက်ကြာ တိုက်တွဲများ ဖြစ်ပွားပြီးနောက် ၂၀၂၄ ဒီဇင်ဘာ ၇ ရက်နေ့တွင် အပြင်ဖက် ခံစစ်စခန်းများကို အေအေက ထိုးဖောက်ဝင်ရောက်နိုင်ခဲ့သည်။
နောက်တစ်ရက်ဖြစ်သော ဒီဇင်ဘာလ ၈ ရက်နေ့တွင် အမှတ် ၅ နယ်ခြားစောင့်ရဲတပ်ဖွဲ့စခန်းကို သိမ်းပိုက်ကာ ဗိုလ်ချုပ်ကြီးသူရိန်ထွန်းအား ဖမ်းဆီးရမိခဲ့သည်။
လက်နက်ချသော စစ်ကောင်စီတပ်သားများမှာ ဒဏ်ရာရနေကြပြီး အဝတ်ဖြူများဝှေ့ရမ်းလျက်ရှိသည်ကို ဗီဒီယိုတစ်ခုတွင် မြင်တွေ့ရသည်။
အမှတ်၅ နယ်ခြားစောင့်စခန်း ကျဆုံးခြင်းနှင့်အတူ အေအေသည် ၂၇၁ ကီလိုမီတာအရှည်ရှိသော ဘင်္ဂလားဒေ့ရှ်-မြန်မာ နယ်စပ်နှင့် မောင်တောမြို့ကို အလုံးစုံ ထိန်းချုပ်ရရှိခဲ့သည်။
ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ ကဏ္ဍ:မြန်မာနိုင်ငံ ပါဝင်သော တိုက်ပွဲများ ကဏ္ဍ:ဘင်္ဂလားဒေ့ရှ်-မြန်မာ နယ်စပ်။
ငလျင်ဗေဒတွင် ပင်မငလျင်(Mainshock)ဆိုသည်မှာ ငလျင်‌များ အတွဲလိုက် ဆက်တိုက်လှုပ်ရာတွင် အကြီးဆုံးငလျင်ကို ဆိုလိုခြင်းဖြစ်ပြီး၊ တစ်ခါတစ်ရံတွင် တစ်ခု သို့မဟုတ် တစ်ခုထက်ပိုသော ရှေ့ပြေးငလျင်များ ရှေ့တွင်လှုပ်ခတ်လေ့ရှိပြီး၊ နောက်ပိုင်းတွင် နောက်ဆက်တွဲငလျင်များစွာ အမြဲလိုလို လှုပ်ခတ် လိုက်ပါလာလေ့ရှိသည်။
ငလျင်ဘေးအန္တရာယ်အတွက် ကြိုတင်ပြင်ဆင်မှုများတွင် ငလျင်ဒဏ်ခံရပြီးနောက် ဆက်လက်အသက်ရှင်ကျန်ရစ်ကာ ဘေးအန္တရာယ်မှ လွတ်မြောက်နိုင်ရေး အခွင့်အလမ်း တိုးတက်များပြားစေရန်အတွက် ကြိုတင်ပြင်ဆင်ခြင်း၊ ငလျင်ဘေးအန္တရာယ်၏ အကျိုးသက်ရောက်မှုကို လျော့ပါးသွားစေပြီး အနည်းဆုံးဖြစ်စေရန် ကြိုးပမ်းသည့် လုပ်ဆောင်ခြင်းများ ပါဝင်သည်။
ယေဘုယျအားဖြင့် အသက်ရှင်ကျန်ရစ်မှုအစီအမံများတွင် အရေးပေါ်အခြေအနေအတွက် အစားအစာနှင့်ရေကို သိမ်းဆည်းခြင်းနှင့် ငလျင်လှုပ်ခတ်နေစဉ်အတွင်း လူတစ်ဦးချင်းစီအား မည်သို့လုပ်ဆောင်ရမည်ကို အသိပညာပေးခြင်းတို့ ပါဝင်သည်။
လျော့ပါးစေရေး အစီအမံများတွင် မြေငလျင်လှုပ်လျှင် ပြုတ်ကျနိုင်သည့် ကြီးမားသော ပရိဘောဂများ (စာအုပ်စင်များနှင့် ဗီဒိုကြီးများကဲ့သို့သော) တီဗီနှင့် ကွန်ပျူတာမော်နီတာ ဖန်ပြင်များကို ခိုင်မြဲစွာ လုံခြုံအောင် ပြုလုပ်ခြင်း ပါဝင်သည်။
အလားတူ၊ ကုတင် သို့မဟုတ် ဆိုဖာများပေါ်တွင် ပစ္စည်းများ သိမ်းဆည်းခြင်းမှ ရှောင်ကြဉ်ခြင်းသည် လူတစ်ဦးချင်းစီအပေါ် အရာဝတ္ထုများ ကျရောက်နိုင်ခြေကို လျော့နည်းစေသည်။
ငလျင်နှင့်ဆက်စပ် ဖြစ်ပေါ်လာနိုင်သော ဆူနာမီအတွက် ကြိုတင်ပြင်ဆင်ခြင်းသည်လည်း ငလျင်ကြိုတင်ပြင်ဆင်မှု၏ တစ်စိတ်တစ်ပိုင်းလည်းဖြစ်သည်။
ကြိုတင်ပြင်ဆင်မှု ပုံစံများ thumb|မပုတ်သိုးနိုင်သော အစားအစာများကို ကြိုတင်သိမ်းဆည်းထားခြင်း ကြိုတင်ပြင်ဆင်မှု၏နောက်ကွယ်မှ အခြေခံအကြောင်းအရာမှာ ငလျင်ဘေးအန္တရာယ်အတွက် အဆင်သင့်ဖြစ်နေစေရန်ဖြစ်သည်။
ကြိုတင်ပြင်ဆင်မှုသည် လူတစ်ဦးချင်းစီ၏ နေ့စဉ်ဘဝမှ စတင်ကာ ငလျင်ဘေးအန္တရာယ် ကျရောက်နေစဉ်ကာလအတွင်း အသုံးဝင်မည့် အရာများနှင့် လေ့ကျင့်မှုများ ပါဝင်ပါသည်။
ကြိုတင်ပြင်ဆင်မှုသည် တစ်ဦးချင်းကြိုတင်ပြင်ဆင်မှုမှ စတင်ကာ မိသားစုအတွင်း ကြိုတင်ပြင်ဆင်မှု၊ ရပ်ရွာအတွင်း ကြိုတင်ပြင်ဆင်မှု မှသည် စီးပွားရေးလုပ်ငန်းများ၊ ပရဟိတအသင်းအဖွဲ့များ နှင့် အစိုးရအဖွဲ့အစည်းများ၏ ကြိုတင်ပြင်ဆင်မှုများအထိ အဆက်မပြတ် ဆက်စပ်တည်ရှိနေရမည် ဖြစ်သည်။
အချို့သော အဖွဲ့အစည်းများတွင် ဤအဆင့်အမျိုးမျိုးကို ရောစပ်ကာ ကြိုတင်ပြင်ဆင်ကြသည်။
စီးပွားရေးလုပ်ငန်းများ စဉ်ဆက်မပြတ်လည်ပတ်နေနိုင်ရန် စီစဉ်ခြင်း (business continuity planning) လုပ်ငန်းသည် စီးပွားရေးလုပ်ငန်းများတွင် ဘေးအန္တရာယ်မှ လွတ်မြောက်နာလန်ထူပြန်မတ်လာစေရန် လုပ်ငန်းစဉ် (Disaster Recovery Plan)ရှိရန် အားပေးသည်။
အမေရိကန်နိုင်ငံ ဖက်ဒရယ် အရေးပေါ်အခြေအနေများ စီမံခန့်ခွဲခွဲမှု အေဂျင်စီ (ဖီမာ)(US FEMA) သည် ယေဘုယျအားဖြင့် ကြိုတင်ပြင်ဆင်မှုများကို ပိရမစ်ပုံစံ တည်ဆောက်ထားသည်။
ပိရမစ်၏ အခြေခံအောက်ခြေတွင် နိုင်ငံသားများရှိပြီး၊ ၎င်းတို့အပေါ်တွင် ဒေသန္တရအစိုးရ၊ ပြည်နယ်အစိုးရနှင့် ဖက်ဒရယ်အစိုးရတို့က အဆင့်ဆင့်ပါဝင်ပြီး ကြိုတင်ပြင်ဆင်မှု လုပ်ငန်းစဉ်ကို လည်ပတ်ရန် ကြိုးစားသည်။
ဘေးအန္တရာယ်ကြီးမှ လွတ်မြောက်လာသော ကလေးများကြုံတွေ့ရသည့် ပြဿနာများသည် လူကြီးများနှင့် မတူနိုင်ပဲ၊ ၎င်းတို့ကို ပံ့ပိုးပေးရန် သီးခြားအစီအစဉ်နှင့် သီးခြားအရင်းအမြစ်များ အသုံးပြုကာ အာရုံစိုက်လုပ်ဆောင်သင့်သည်။
အမေရိကန်ဖီမာအဖွဲ့ကြီးမှ "ဘေးအန္တရာယ်ကြီးများသည် (ကလေးငယ်ကိုယ်တိုင် လက်တွေ့ခံစားဖူးသည်ဖြစ်စေ၊ ကလေးငယ်၏ သူငယ်ချင်းတစ်ဦးကြုံတွေ့ရသည်ဖြစ်စေ၊ ရုပ်မြင်သံကြားနှင့် သတင်းများတွင် မြင်ဖူးသည်ဖြစ်စေ) ၎င်းကလေးများအား ထိတ်လန့်မှု၊ စိတ်ရှုပ်ထွေးမှုနှင့် မလုံခြုံသောခံစားချက်တို့ကို ဖြစ်ပေါ်စေနိုင်သည်" ဟု တာဝန်ရှိသူများအနေနှင့် ဂရုပြုနိုင်ရန် အကြံပြုထားသည်။
ကြိုတင်ပြင်ဆင်မှုများတွင် စိတ်ပိုင်းဆိုင်ရာ ကြိုတင်ပြင်ဆင်မှုများကိုလည်း ပါဝင်ပြင်ဆင်ထားရမည်ဖြစ်သည်။
သဘာဝဘေးဒဏ်ခံရသော ရပ်ရွာပြည်သူများသာမကပဲ ၎င်းတို့ကို ဝန်ဆောင်မှုပေးနေသည့် ပရဟိတလုပ်သားများ၊ ကယ်ဆယ်ရေးလုပ်သားများကိုပါ ပံ့ပိုးပေးရန် ပြင်ဆင်ထားရမည် ဖြစ်သည်။
ရေရှည်ဓာတ်အားပြတ်တောက်မှုသည် မူလဘေးအန္တရာယ်အပေါ် ထပ်ဆင့်ပြီး ပျက်စီးဆုံးရှုံးမှုများဖြစ်စေနိုင်သေးသဖြင့်၊ အရေးပေါ်ဓာတ်အားစနစ်အား ပံ့ပိုးပေးရန်အတွက် အရေးပေါ်မီးစက်များ သို့မဟုတ် အခြားဓာတ်အားအရင်းအမြစ်များကို ပြင်ဆင်ထားခြင်းဖြင့် ဓာတ်အားပြတ်တောက်မှု လျော့ပါးသက်သာစေနိုင်သည်။
အမေရိကန်ပြည်ထောင်စု စွမ်းအင်ဌာနက "အိမ်ပိုင်ရှင်များ၊ လုပ်ငန်းပိုင်ရှင်များနှင့် ဒေသဆိုင်ရာခေါင်းဆောင်များသည် စွမ်းအင်ပြတ်တောက်မှုများကို ကိုင်တွယ်ဖြေရှင်းရာတွင် ၎င်းတို့ကိုယ်တိုင် တက်ကြွစွာပါဝင်လုပ်ဆောင်သင့်ကြောင်း" အကြံပြုထားသည်။
ဆေးရုံများ၊ စစ်အခြေစိုက်စခန်းများနှင့် ပညာရေးအဖွဲ့အစည်းများကဲ့သို့ အဓိကအဖွဲ့အစည်းများတွင် ကျယ်ပြန့်သော အရန်ဓာတ်အားစနစ်များ ရှိရမည် ဖြစ်သည်။
ကြိုတင်ပြင်ဆင်မှုများကို အိမ်များ၊ ကျောင်းများမှာသာ လုပ်ဆောင်ခြင်းများ၌သာ ရပ်တန့်မနေရပါ။